yakhyo/uz-wiki huggingface dataset:
Sara Giménez Giménez

Sara Giménez Giménez (1977-yil 19-yanvar, Huesca shahrida tugʻilgan) — gitano jamoasining jamiyat bilan integratsiyalashuvi yoʻlida kurashi bilan ajralib turadigan ispaniyalik loʻli huquqshunos. Shuningdek, irqiy yoki jinsiy orientatsiyaga asoslangan ozchiliklar duch keladigan tengsizlikka qarshi kurashadi. 2018-yilda Irqchilik va murosasizlikka qarshi Yevropa komissiyasining aʼzosi boʻlgan va  (FSG) kengashiga qoʻshildi.

Taʼlimi 
Gimenes Zaragoza universitetida huquq fakultetida tahsil olgan va Bask davlat universitetida inson huquqlari boʻyicha aspiranturani tamomlagan. Shuningdek, NNTlarni boshqarish boʻyicha oʻqigan va boshqa mutaxassisliklar qatorida voyaga etmaganlar, immigratsiya va jinoyat huquqi boʻyicha tadqiqotlar qilgan.

Faoliyati 
FSGning Tenglik va diskriminatsiyaga qarshi kurash boʻlimi boshligʻi sifatida sudlar oldida kamsitilganlarni himoya qilishda bevosita huquqiy yordam koʻrsatgan hamda  (Diskriminatsiya va loʻlilar jamoasi) yillik hisobotiga rahbarlik qilgan. Barselonadagi loʻli (2013-yil dekabr oyida Barselona mintaqaviy sudi foydasiga hal qilingan) va bevasi Mariya Luisa Muñozning „La Nena“ ishi 2009-yil dekabr oyida Inson huquqlari boʻyicha Yevropa sudida ijobiy koʻrilgan ishlardan baʼzilari edi..

2018-yil 21-martda irqchilik va murosasizlikka qarshi Yevropa komissiyasi (ECRI) aʼzosi sifatida oʻz ishini boshlagan, komissiya irqchilik va murosasizlikning boshqa shakllariga qarshi qonunlar, siyosatlar va chora-tadbirlar boʻyicha ishlarni nazorat qiladi va koʻrib chiqadi. Ushbu lavozimga Ispaniyadan tayinlangan qoʻmitada birinchi marta loʻli advokat.

2019-yil 13-martda Madrid hamjamiyatidagi „Ciudadanos“ partiyasi tomonidan uchinchi oʻrinni egallagan Deputatlar Kongressiga oʻz nomzodini tasdiqlab, „Ciudadanos“ siyosiy partiyasida Ispaniya siyosiy mahitiga qoʻshilgan.

2019-yilda Vasiylik kengashiga vitse-rezident sifatida qoʻshilganidan soʻng, 2021-yil iyun oyidan boshlab FSG prezidenti lavozimida ishlab kelmoqda.

Manbalar 

Yashayotgan insonlar
1977-yilda tugʻilganlar
Tanja Karišik-Košarac

Tanja Karišik-Košarac — serbiyalik biatlonchi va changʻichi, Bosniya va Gersegovina sharafini himoya qiladi. 2010-yilda kross-biatlon boʻyicha IBU kubogida ishtirok etgan va ikkinchi oʻrinni egallagan. Uch marta olimpiya oʻyinlari ishtirokchisi.

Tarjimayi holi 
Tanja Karišik-Košarac 1991-yil 23-iyulda tugʻilgan. Sportdan tashqari tashqari Tanja oʻqituvchilik bilan ham shugʻullanadi. Bosniya va ingliz tillarini biladi.

Faoliyati 
2003-yilda changʻi sporti bilan shugʻullana boshlagan. „Romanija“ changʻi klubi sharafini himoya qiladi. Murabbiyi — Tomislav Lopatich.

Biatlon 
Bir nechta jahon chempionatlari va olimpiya oʻyinlari ishtirokchisi. Natijalari unchalik yuqori boʻlmaydi. Koʻpincha jadvalning quyi qismidan oʻrin olgan. Karišik biatlon boʻyicha jahon kubogidagi ishtiroklarida 88-oʻrindan yuqoriga koʻtarila olmagan. 2010-yilda Vankuverda boʻlib oʻtgan olimpiadada Tanya sprintda 87-oʻrinni egallagan. 2011-yilda Xanti-Mansiyskda boʻlib oʻtgan jahon chempionatining sprint bahslarida 100-oʻrinni, individual musobaqalarda 89-oʻrinni egallagan. 2012-yilda Ruhpoldingda boʻlib oʻtgan jahon chempionatida sprint va individual bahslarda 109-oʻrinni egallagan. 2013-yilda Nove Mestodagi individual musobaqada 89-oʻrinni egallagan. Sprint bahslaridan diskvalifikatsiya qilingan (chetlatilgan).

Sochi Olimpiadasining sprint bahslarida 75-oʻrinni egallagan va eng yaxshi 60 nafar sportchi qatoriga kirolmaganligi uchun final bosqichiga yoʻllanma ololmagan. Individual bahslarda ham qatnashgan. Lekin toʻrt yil oldin boʻlgani kabi marraga etib bora olmasdan ishtirokini muvaffaqiyatsiz yakunlagan.

Yozgi musobaqalarda esa muvaffaqiyatli ishtirok etgan. 2010-yilda Tanja Karišik-Košarac Slovakiyaning Brezno-Osrbli shahrida oʻtkazilgan kross-biatlon boʻyicha IBU kubogida ikkinchi oʻrinni egallagan.

Faoliyatini 2009-yilda Bosniya va Gersegovinada 5 km masofaga o'tkazilgan musobaqadan soʻng yakunlagan.

Oilasi
Turmush oʻrtogʻi – Nemanja Košarac. U ham biatlonchi.

Manbalar 

Sarayevoda tugʻilganlar
Yashayotgan insonlar
1991-yilda tugʻilganlar
23-iyulda tugʻilganlar
️atv (Turkiya)

atv, Turkuvaz Media Guruhiga qarashli Turkiyada efirga uzatiladigan milliy telekanallardan biridir. Turkiya bo‘ylab efirga uzatiladigan milliy telekanal bo‘lib, asosan serial va filmlari bilan ajralib turadi.

Telekanalda Turkiyadagi birinchi ayol urush jurnalisti Sherif Turgut ishlagan.

Manbalar 

Telekanallar
Turkiya telekanallari
Turkiya
Xhubleta

Xhubleta — toʻlqinsimon, qoʻngʻiroq shaklidagi xalq yubkasi boʻlib, uni odatda alban ayollari kiyadilar. Koʻp hollarda, yubka ikkita tasma yordamida yelkaga osib qoʻyiladi. U alban anʼanaviy kiyimlarining bir qismi boʻlib, 13 dan 17 tagacha chiziqlari boʻlib, 5 ta kigiz qismdan tashkil topadi. Koʻkragi va fartuk bilan qoplangan qismi qora jundan tayyorlangan. Orqa qismi qoʻngʻiroq shaklida tikilgan.

Xhubleta oʻziga xos shakli, tuzilishi va bezatish uslubi sababli ham noyob kiyim turi hisoblanadi. Bu kiyim shimoliy Albaniya, Kosovo, Shimoliy Makedoniya va Chernogoriyadagi albanlar tomonidan kiyiladi. Xhubletaning ikki turi mavjud: biri tor, ikkinchisi esa keng. Hozirgi kunda libosda faqat ikkita rangdan foydalaniladi: oq ranglisi turmushga chiqmagan ayollar uchun, qora ranglisi esa turmush qurganlar uchun mos keladi. Lekin qadimda turli ranglar qoʻllangan. 17-asrdagi kitoblarda aytilishicha, Kelmend ayollari kiygan xhubletasida tovusniki singari koʻp ranglar qoʻllanilmagan. Oxirgi ikki asrda ranglarning kamayishi mazkur libos turining faqat chekka togʻli hududlarda qoʻllanishi bilan bogʻliq, degan fikrlar bor.

Xhubleta 2022-yilda YuNESKO tomonidan zudlik bilan qoʻriqlashga muhtoj nomoddiy madaniy meros roʻyxatiga kiritilgan.

Tarixi 
Xhubleta juda qadimgi kelib chiqish tarixiga ega. Bu libosning, Bosniyada, miloddan avvalgi II ming yillikka oid Oʻrta yer dengizi mintaqasining boshqa hududlarida topilgan baʼzi neolit davriga oid figuralari bilan oʻxshashligi mavjud va shunga mos ravishda qadimgi Oʻrta sivilizatsiyaga bogʻliq deb hisoblaniladi. Odatda, u quyosh, oy, yulduzlar, burgutlar va ilonlarning tasvirlari singari qadimgi butparast kelib chiqishining alban ramziy elementlari bilan bezatilgan. Qoʻllanilgan bunday geometrik bezaklar koʻp holatda kostyumning arxaik xarakterini namoyon etgan.

Manbalar 

Ayollar liboslari
Alban liboslari
Pabna islomiya madrasasi

Pabna islomiya madrasasi, rasman Pabna islomiya Alim madrasasi, islom diniy oliy taʼlim muassasasi va Bangladeshning Pabna tumanida joylashgan Aliya madrasasidir. Biroq, madrasa oʻzining asosiy muassasasi Dorul Aman Trust sifatida tanilgan. 2011-yilgi kirish imtihonida institut mamlakatda ikkinchi, 2014-yilda esa toʻqqizinchi oʻrinni egallagan. Mavlono Iqbol Husayn hozirda madrasaning mudiri hisoblanadi.

Tarixi 
Madrasa 1991-yilning 16-yanvarida, Alhaj Ashiriddin Sardor Pabna avtovokzalining shimolidagi Laskarpur Mouza shahridagi 7 yarim ming yerni Darul Aman Trustga ijtimoiy faoliyatni amalga oshirish uchun vaqf qilganidan keyin tashkil etilgan. Darul Aman Trust tashabbusi bilan 3 oydan kamroq vaqt ichida oʻsha zaminda „Pabna Islomiya madrasasi“ deb nomlangan diniy taʼlim muassasasi ishga tushirilgan. Madrasa tashkil etilganda Mavlono Abdurahim muassasaning muvaqqat mudiri boʻlgan. Keyinchalik Mavlono Abdurrabga madrasa noziri vazifasi yuklatilgan. Sekin-asta madrasa Ebtedayiydan kiritilib, keyin Olim darajasiga koʻtarilgan. 2019-yilda Daxil va Alim imtihonlarida olingan natijalar asosida ushbu muassasa talabalari Bangladesh madrasalari taʼlim kengashi tomonidan berilgan stipendiyasini olishgan. 2020-yilda mazkur madrasada markaziy kutubxona tashkil etilgan. Mavlono Iqbol Husayn hozirda madrasaning mudiri hisoblanadi.

Manbalar

Havolalar 

 Rasmiy veb-sayt 

Bangladeshdagi Aliya madrasalari
Pabna tumanidagi universitet va kollejlar
Pabna tumanidagi maktablar
Miyotoniya

Miyotoniya ( – mushak va  – taranglik) yoki Tomsen kasalligi kam uchraydigan irsiy nerv-mushak kasalligi hisoblanib, dastlabki ixtiyoriy harakatlardan keyin paydo boʻladigan tonik mushaklarning uzoq muddat davom etuvchi spazmlari bilan tavsiflanadi .

Belgilari 
Bu belgilari toʻliq tushunilmagan kasalliklardan biridir. Odatiy alomatlaridan biri bu ixtiyoriy qisqargan mushaklarni bir necha oʻn soniya davomida boʻshashtira olmaslikdir. Ammo shubhasiz miotoniya holatlarida oʻtkazilgan bir qator kuzatuvlarda mikroskopik tekshiruv vaqtida mushaklarda hech qanday oʻzgarishlar aniqlanmadi.

Koʻrinishlar birinchi marta kech bolalik davrida aniqlanadi. Takroriy ixtiyoriy qisqarishlar davomida bemor asta-sekin spazmni yengib chiqadi, bu davrda mushaklar palpatsiya qilinganida keskin siqiladi. Miyotonik hodisalar sovuqda sezilarli darajada kuchayadi va bir qator professional va kundalik harakatlarning amalga oshishini sezilarli darajada cheklashi mumkin. Oyoq mushaklarida boʻladigan spazm holatlari normal yurishga toʻsqinlik qiladi. Koʻpincha mushaklarning gipertrofiyasi kuzatiladi, bu bemorlarga atletik koʻrinishni beradi.

Miyotoniya bilan ogʻrigan bemorlarda metabolik jarayon qandaydir tarzda buziladi, bemorlarning siydigi tarkibida normal holatdan sezilarli darajadagi ogʻishlar qayd etilgan, lekin miotoniyaga xos boʻlgan doimiy oʻzgarishlar aniqlanmagan, bunga sabab bu ogʻishlar turli holatlarda bir xil boʻlmaydi.

Davolash 
Bugungi kunda davolash uchun natriy kanal blokeri meksiletin qoʻllanadi, bu esa ushbu kasallikda mushaklarning gipertonikligini sezilarli darajada kamaytiradi . Mexiletinning samarali tasiri esa nazorat ostida oʻtkazilgan tadqiqotda tasdiqlangan, bu „yetim“ kasalliklari sohasida bir necha kishidan biridir.

Shuningdek qarang 

 Miyotonik echki

Manbalar

Havolalar 

 http://www.myotoniacongenita.org/ Myotonia Congenita
Anila Denaj

Anila Denaj (1973-yil 18-sentyabrda tugʻilgan) – alban siyosatchisi, 2019-yil yanvaridan 2021-yil sentyabrgacha, faoliyatini toʻxtatgunga qadar mamlakat Moliya va iqtisodiyot vaziri lavozimida faoliyat olib borgan. 2023-yil sentyabrdan buyon Qishloq xoʻjaligi vaziri lavozimida ishlab kelmoqda.

Hayot yoʻli va taʼlimi 
Anila Denaj Tiranada tugʻilgan va 1995-yilda Tirana universitetini moliya va bank boshqaruvi mutaxassisligi boʻyicha tahsilini yakunlagan. Xususiy bank sektorida ham, davlat sektorida ham uzoq yillik ish tajribasiga ega. Uning 28 yillik tajribasi xalqaro konsalting sohasidagi katta davrni oʻz ichiga oladi.

Anila Denajning bir nafar oʻgʻli bor. Uning ismi Aleksandër Kume.

Ish faoliyati 
Anila Denaj El Salvador, Boliviya, Ekvador, Ruminiya va Mozambikdagi ProCredit Bank tashkilotining filiallarida ishlagan. 2013-yil oktyabr oyida u Albaniya Moliya vazirligining bosh direktori lavozimiga tayinlangan. 2014-yildan buyon Davlat boshqaruvi maktabida xodimlarni boshqarish boʻyicha maʼruzalar oʻqib kelmoqda.

Anila Denaj 2018-yil oktyabr oyida Albaniyaning sogʻliqni saqlash xavfsizligi jamgʻarmasi bosh direktori etib tayinlangan. Oradan uch oy oʻtgach, Arben Axmetaj oʻrniga Bosh vazir Edi Rama tomonidan vazirlar mahkamasidagi oʻzgarishlarga koʻra Moliya va Iqtisodiyot vaziri etib tayinlangan. 2020-yilda Anila Denaj mamlakat iqtisodiyotini 2019-yildagi Albaniya sodir boʻlgan zilzila va COVID-19 pandemiyasining „ikkita ogʻir zarba“ laridan tiklashga yordam berishga qaratilgan bir qator chora-tadbirlarni amaliyotga kiritgan.

Hukumatdagi faoliyatidan tashqari, Anila Denaj Jahon banki guruhining (WBG) gender va rivojlanish boʻyicha maslahat kengashi aʼzosi hamdir.

2021-yil 25-aprelda boʻlib oʻtgan parlament saylovlari natijalariga koʻra, Anila Denaj Albaniya Sotsialistik partiyasidan Albaniya Xalq Assambleyasi deputati etib saylangan.

Anila Denaj Davlat boshqaruvi maktabi (ASPA) bilan uzoq muddatli hamkorlik aloqasiga ega va Yevropa Ittifoqi tomonidan Liderlik dasturida sertifikatlangan trenerlardan biri hisoblanadi. Hozirda Barqaror rivojlanish maqsadlari (SDGs) boʻyicha quyi qoʻmita raisi sifatida, Bostondagi MIT Professional Education taʼlim institutida „Aylanma iqtisodiyot. Barqaror rivojlanishga oʻtish“ mavzusidagi ishini yakunlagan.

Boshqa faoliyatlari 

 Yevropa tiklanish va taraqqiyot banki (YTTB), Boshqaruvchilar kengashining rasmiy aʼzosi (2019—2021)
 Jahon banki, Boshqaruvchilar kengashining rasmiy aʼzosi (2019—2021)

Manbalar 

1973-yilda tugʻilganlar
Yashayotgan insonlar
Tirana universiteti bitiruvchilari
Albaniyadagi siyosiy mansab egalari
Albaniyadagi moliya vazirlari
Ayol moliya vazirlari
Robert Garayev

Robert Nailevich Garayev () — Rossiyalik  jurnalist, qoʻshiqchi, yozuvchi. „Yigit soʻzi. 1970-2010-yillar jinoiy Tataristoni“ hujjatli asari muallifi.

Biografiyasi 
Garayev 1976-yil 8-fevralda Qozon shahrida dunyoga kelgan. Akademik Korolyov koʻchasida katta boʻldi. 49-sonli maktab yonida yashashiga qaramay 94-sonli gimnaziyada (shuningdek maktab yonidagi musiqa maktabida) tahsil olgan1989-yil, 14 yoshida Robertni kamsitadigan va undan pul talab qiladigan tengdoshi paydo boʻlgan. Garayev unga pul berishni xohlamagan va shunda parallel sinfdagi doʻstlari unga „Quyilar“ birlashgan jinoiy guruhiga (ruscha OPG) aʼzo boʻlishni taklif qilishgan va Garayev bunga jon deb rozi boʻlgan. 1991-yilda Robert jinoiy uyushmani tark etgan va otasining uyiga koʻchib oʻtgan.

Jinoiy guruhlar bilan aloqasini uzganidan soʻng Rober Garayev Qozon universitetining tarix yoʻnalishiga oʻqishga kirgan. Universitetdagi oʻqish davrida didjeylik qilib pul topishni boshlagan va shu sababli 2004-yilda „16 tonna“ klubida „Oltin Gorgulya“ mukofotini olgan. 2000-yilda Moskvaga koʻchib oʻtgan va „Maroqli hordiq“ jurnali redaktoriga aylangan. Jurnalning „klublar“ boʻlimi uchun maqolalar yozgan. Shuningdek Heavy Metal DJs guruhi tarkibiga faoliyat yuritadi. Yahudiylar muzeyida kurator boʻlib ishlagan davrida oʻzi ham aloqador boʻlgan „Qozon fenomeni“ haqida oʻrganishni boshlagan. Uning izlanishlari faqatgina mavzu haqida ilmiy maqolalar oʻqish bilan cheklanib qolmadi. U jinoiy guruh aʼzolari va politsiya xodimlari bilan juda koʻplar intervyular uyushtirgan. 2020-yilda u „Yigit soʻzi. 1970-201-yillar jinoiy Tatarstoni“ asarini eʼlon qildi. 2023-yil dekabrida yozuvchi ayollar jinoiy uyushmalari haqida ham asar yozishini eʼlon qilgan.

Bibliografiya 

 Yigit so'zi. 1970-2010-yillar jinoiy Tatarstoni (2020)

Manbalar 

YozuvchilarJurnalistlar
Rossiya Federatsiyasining marshali

Rossiya Federatsiyasining marshali — Rossiya Federatsiyasi Qurolli Kuchlarida 1993-yilda kiritilgan eng yuqori shaxsiy harbiy unvon. 1998-yilda qabul qilingan „Harbiy burch va harbiy xizmat toʻgʻrisida“gi amaldagi Federal qonunga muvofiq, marshal unvoni Rossiya Federatsiyasi Prezidentining „Vatan oldidagi alohida xizmatlari uchun“ farmoni bilan beriladi. 2024-yil uchun ushbu unvonning birinchi va yagona egasi 1997-yil 21-noyabrda Rossiya Federatsiyasining amaldagi Mudofaa vaziri Igor Dmitriyevich Sergeyev edi. Marshal unvonini berishning yagona holatiga qaramay, u hozirgi kunga qadar Rossiya Federatsiyasi Qurolli Kuchlarida harbiy unvonlar roʻyxatida qolmoqda.

Manbalar 

Unvonlar
Harbiy unvonlar
Ovqatli donlar

Donli ovqatlar – bu qayta ishlangan donlardan tayyorlangan donli ovqat. Anʼanaviy ravishda, Gʻarb jamiyatlarida bu ovqat nonushta uchun yoki yengil ovqat sifatida isteʼmol qilinadi.

Garchi avat un va griz kabi issiq donlar eng uzoq tarixga ega donlar boʻlsa-da, isteʼmol qilishga tayyor boʻlgan sovuq donlar 19-asr oxirida paydo boʻlgan va koʻpincha ular sut mahsulotlari,asosan, sigir suti bilan xizmat qiladi. Shuningdek, ularni yogurt yoki oʻsimlik asosidagi sut bilan qoʻshish yoki oddiy ovqat bilan isteʼmol qilish mumkin. Baʼzan Meva yoki yongʻoq qoʻshiladi. Koʻpgina donlar ekstrudsiya orqali ishlab chiqarilgan.

Baʼzi kompaniyalar oʻz mahsulotlarini joʻxori va yuqori tolali donlarni isteʼmol qilishdan kelib chiqadigan sogʻliq uchun foydali boʻladigan vitaminlar borligi uchun targʻib qiladilar. Qoʻshma Shtatlarda don mahsulotlari koʻpincha vitaminlar bilan boyitiladi, ammo sogʻlom nonushta uchun zarur boʻlgan koʻplab vitaminlar yetishmasligi mumkin. Yormalarning sezilarli qismi yuqori shakar tarkibiga ega (umumiy tilda „shakar donlari“ yoki „shakarli donlar“). Ushbu donlar tez-tez bolalarga sotiladi va koʻpincha multfilm maskotiga ega oʻyinchoq yoki sovrinni oʻz ichiga olishi mumkin.

1970-1998 yillarda AQShda turli xil nonushta donlari soni ikki baravar koʻpaydi, taxminan 160 dan 340 gacha; , taxminan 4,945 xil turlari mavjud edi (onlayn xaridlarni ommaviy sozlash asosida taxmin qilish). Ushbu yuqori raqobatbardosh bozorda donli kompaniyalar tobora koʻpayib borayotgan navlar va taʼmlarni ishlab chiqdilar (baʼzilari shirin yoki konfet kabi xushboʻy). Bugʻdoy, joʻxori va makkajoʻxori asosidagi koʻplab oddiy donlar mavjud boʻlsa-da, boshqa koʻplab navlar juda shirin, baʼzi brendlar esa shirin element sifatida muzlatilgan quritilgan mevalarni oʻz ichiga oladi. Nonushta don sanoati 40-45% yalpi foyda marjasiga ega, bozor tadqiqotchilari 7,4% CAGRDA oʻsishni kutmoqdalar keyingi 5 yil ichida va butun tarixi davomida barqaror va doimiy oʻsishga ega.

Manbalar

Havolalar
Futbol 2024-yilgi Yozgi Olimpiada oʻyinlarida

2024-yilgi yozgi Olimpiya oʻyinlaridagi futbol turniri 2024-yilning 24-iyulidan 10-avgustiga qadar Fransiyada boʻlib oʻtadi.

Olimpiadaga mezbon Parij shahridan tashqari, oʻyinlar Bordeaux, Décines-Charpieu (Lion yaqinida), Marsel, Nantes, Nice va Saint-Étienne shaharlarida ham boʻlib oʻtadi.

Ikkita musobaqa oʻtkazilishi rejalashtirilgan: erkaklar va ayollar turnirlari. FIFAga aloqador assotsiatsiyalar musobaqada ishtirok etish uchun jamoalarni yuborishi mumkin. Erkaklar jamoalari o'rtasida futbolchilarga 23 yoshgacha boʻlgan (2001-yil 1-yanvarda yoki undan keyin tugʻilgan) yosh cheklovi qo'yilgan va eng koʻp bilan uchta katta yoshli oʻyinchilarga ruxsat berilgan. Ayollar turniridagi jamoalarida esa yosh cheklovlari yoʻq.

Braziliya erkaklar olimpiya terma jamoasi amaldagi va ikki karra, Kanada esa ayollar oʻrtasida amaldagi chempion hisoblanadi.

Musobaqa jadvali 
Musobaqa taqvimi 2022-yil 1-aprelda eʼlon qilingan. Yakuniy oʻyinlar taqvimi FIFA tomonidan 2022-yil 28-iyulda tasdiqlangan.

Joylar 
2020-yil 17-dekabrda tasdiqlanganidek, jami yettita shahardagi yettita arenadan foydalaniladi.

Saralangan jamoalar 
FIFA Kengashi 2022-yil 24-fevraldagi yigʻilishida oʻrinlar taqsimotini tasdiqladi.

Saralanganlar

Erkaklar turniri saralash bosqichi 

Mezbon Fransiyadan tashqari, 15 yoshgacha boʻlgan 23 erkaklar milliy jamoalari oltita alohida qitʼa konfederatsiyalaridan saralashadi.

Ayollar turniri saralash bosqichi 

Mezbon Fransiyadan tashqari, oltita alohida qitʼa konfederatsiyasidan 11 nafar ayollar terma jamoasi saralashdan oʻtadi.

Erkaklar turniri

Guruh bosqichi

A guruhi

B guruhi

C guruhi

D guruhi

Pley-off bosqichi

Ayollar turniri

Guruh bosqichi

A guruhi

B guruhi

C guruhi

Uchinchi o'rinni egallagan jamoalar reytingi

Pley-off bosqichi

Medal sohiblari

Yana qarang 

 Panamerika oʻyinlarida futbol 2023
 Yozgi Paralimpiada oʻyinlarida 5-a-yon futboli 2024

Eslatmalar

Manbalar

Havolalar 

 Parij 2024

Rejalashtirilgan futbol musobaqalari
Futbol boʻyicha Olimpiada turnirlari
Yozgi Olimpiada o‘yinlarida futbol 2024
2024-yilgi Yozgi Olimpiada oʻyinlari musobaqalari
2024-yilgi Yozgi Olimpiada oʻyinlari musobaqalari
Jeřmanice

Jermanits — Chexiyaning Liberec mintaqasida joylashgan munitsipalitet. Unda 600 ga yaqin aholi istiqomat qiladi.

Etimologiyasi 
Nom Herman ismidan olingan. Bu ism qishloq maʼmuri ning ismi edi.

Joylashuvi 
Jeřmanice — Liberecdan  janubda joylashgan. Munitsipalitet hududi uchta tabiat zonasi chegarasida: shimoli-gʻarbiy qismi Jizera togʻlarida, janubi-gʻarbiy qismi Jeshted-Kozakov tizmasida, sharqiy qismi esa Giant togʻ etaklarining gʻarbiy qismida joylashgan. Eng baland nuqtasi Javornik togʻining tepasida dengiz sathidan-  balandlikda joylashgan.

Tarixi 
Jeřmanice 1543-yilda tashkil etilgan. 1543—1544-yillarda qishloqda 18 ta uy qurilgan.

1980-yildan 1985-yilgacha Jeřmanice Dlouhý Mostning maʼmuriy qismi boʻlgan. 1986-yildan 1992-yilgacha u Liberec XXXVII-Jeřmanice nomi ostida Liberecning bir qismi hisoblangan. 1993-yilda u yana alohida shaharchaga aylandi.

Transporti 
R35 ekspress yoʻli (E442 Yevropa yoʻnalishining bir qismi) munitsipalitet hududidan oʻtadi.

Jeřmanice — Liberecdan Jaroměřgacha boʻlgan temir yo'lda joylashgan.

Diqqatga sazovor joylari 

Jeřmanicening asosiy diqqatga sazovor joyi — bu Avliyo Anna cherkovi. U 1760-1764 yillarda barokko uslubida qurilgan. 1816-yilda u hozirgi koʻrinishida qayta tiklangan.

Manbalar

Havolalar 

 
Chexiya
Alifbo boʻyicha aholi punktlari  Chex Respublikasidagi qishloqlar
Libníč

Libníč — Chexiyaning Janubiy Chexiya mintaqasida joylashgan munisipalitet. Unda 600 ga yaqin aholi istiqomat qiladi.

Maʼmuriy qismlari 
Jelmo qishlogʻi Libníčning maʼmuriy qismi hisoblanadi.

Joylashuvi 
Libníč— České Budějovice shahridan  mil) shimoli-sharqiy tomonda Třeboň hovuzida joylashgan. Eng baland nuqtasi dengiz sathidan-  balandlikda joylashgan Čakov togʻi hisoblanadi.

Tarixi 
Libníč nomi 1394-yilgi manbalarda uchraydi. Keyingi manbalarda 1490-yilda, Pernštejn oilasiga tegishli Hluboká mulkining bir qismi boʻlgan deyiladi. 1571-yildan 1801-yilgacha kumush qazib olingan, ammo 1580-yillarda ruda kamayishi qazib olishning asta-sekin pasayishiga olib kelgan.

1681-yilda mahalliy sulfit — temir suv bulogʻining shifobaxsh taʼsiri aniqlandi va1714- yilda Sanatoriya binolari qurilishi boshlandi. Sanatoriyalarning ishlashi 200 yil davomida bahor tugaguncha davom etdi. Libníč 1785-yilda mustaqil munitsipalitetga aylandi.

19-asrning oʻrtalarida sanatoriyalar asta-sekin yopilishni boshladi, ammo Libníč mashhur sanatoriya hududi boʻlib qoldi va u yerda bir nechta villalar qurildi. 1923-yilda municipalitet Libničdan Libníčga oʻz nomini oʻzgartirdi. 1976-yildan 1990-yilgacha Libníč Rudolfov bilan birlashtirilgan.

Iqtisodiyoti 
2010-yilda munitsipalitetda Quyosh elektr stansiyasi foydalanishga topshirildi.

Transporti 
D3 avtomagistrali (E55 Yevropa avtomagistralining bir qismi) Pragadan České Budějovicega qisqa vaqt ichida munitsipalitetning gʻarbiy qismidan oʻtadi.

Diqqatga sazovor joylari 

1715-yilda barokko qasri va ibodatxona qurildi. Qal’a kengaytirildi va 1770-yilda sanatoriya binosiga aylantirildi. 1952-yilda u qariyalar uyiga aylantirildi. Ibodatxona 1788-yilda Muqaddas Uch Birlik cherkovi sifatida qayta qurilgan,1785-yilda hududning qarorgohi va 1855-yilda cherkovga aylantirilgan .

19-asr oxirida qurilgan villalar meʼmoriy jihatdan qimmatli hisoblanadi. Libníč markazining diqqatga sazovor joyi bu Bezdíček’s villasi boʻlib, bugungi kunda shahar idorasi sifatida foydalaniladi.

Manbalar

Havolalar 

 
Koordinatalar Vikimaʼlumotlarda
Chexiya
Alifbo boʻyicha aholi punktlari  Chex Respublikasidagi qishloqlar
Mali i Lopës

Mali i Lopes () — Albaniyaning sharqiy-markazida, Diber va Mat munitsipalitetlari chegarasida joylashgan togʻ. Togʻning eng baland choʻqqisi Maja e Dhoksit boʻlib, balandligi ga teng. Shimoldan Zalli i Bulqizës, sharqdan Zalli i Oqshtunit, janubdan Kaptina e Martaneshit, gʻarbdan Mat vodiysining yuqori adirlari bilan oʻralgan.

Geologiyasi 
Togʻ, asosan, magmatik togʻ jinslaridan va qisman mezozoy davrining yumshoq relyefli ohaktoshlaridan tashkil topgan. Shimoliy va shimoli-sharqiy yon bagʻirlari muzlik circuslari (relyef shakli) bilan ajralib turadi. Ularning baʼzilari muzlik koʻllariga aylangan, jumladan, Liqeni i Zi va Sopa koʻllari mamlakat hududidagi eng yirik muz koʻllari hisoblanadi. Hudud turli oʻsimliklarga boy. Bu yerda eman, olxa, alp yaylovlarini uchratish mumkin. Bulqiza massivida xrom rudalarining muhim manbalari topilgan (Bulqizë, Bater va Theken konlari).

Togʻning atrofida bir necha qishloqlar mavjud. Unga eng yaqin qishloqlar quyidagilardir:

 Plani i Bardhë
 Tërnovë
 Fushë-Bulqizë
 Valikardhë

Koʻllar 
Mali i Lopa Albaniyadagi eng katta togʻ koʻllarini oʻz ichiga oladi. Uning hududida uzunligi 880 metr (2,887 fut) va kengligi 730 metr (2,395 fut) boʻlgan Albaniyadagi eng katta koʻl, uzunligi 400 metrdan (1312 fut) ortiq boʻlgan 5 ta koʻl va uzunligi 200-400 metr (656-1312 fut) boʻlgan bir qancha kichikroq koʻllar mavjud. Albaniyada, uzunligi 880 metr (2,887 fut) va kengligi 730 metr (2,395 fut). Jumladan:

 Sopës koʻli
 Bardhë koʻli
 Sopotit koʻli
 Zi koʻli
 Kocesit koʻli
Mali i Lopa togʻi Qora Drin va Mat daryosining bir nechta irmoqlarining manbai hisoblanadi.

Yana qarang 

 Albaniyadagi togʻlar roʻyxati

Manbalar 

Koordinatalar Vikimaʼlumotlarda
Albaniyadagi tog'lar
Holasovice

Holasovice — Chexiyaning Moraviya-Sileziya mintaqasidagi Opava tumanidagi municipalitet. Unda 1400 ga yaqin aholi istiqomat qiladi.

Maʼmuriy qismlari 
Kamenec, Loděnice va Štemplovec qishloqlari Holasovicening maʼmuriy qismlari hisoblanadi.

Joylashuvi 
Holasovice — Opavadan taxminan 8 kilometr (5 mil shimoli-gʻarbiy va Polsha bilan chegarada Ostravadan ) shimoliy-gʻarbda, asosan Nízký Jeseník togʻida joylashgan, ammo Holasovice municipaliteti bilan birga shahar hududining sharqiy qismi Opava tepalik yerlarida joylashgan. Eng baland nuqtasi dengiz sathidan-  m balandlikda joylashgan Hůrka togʻidir. Opava daryosi municipalitet orqali oqib oʻtadi.

Tarixi 
Holasovice haqida birinchi yozma manbalar 1155-yil 23-apreldagi Papa Adrian IV ning manbalarida uchraydi.

Transporti 
Holasovice municipaliteti Opava—Rýmařov temir yoʻli boʻylab joylashgan.

Diqqatga sazovor joylari 

Eng muhim yodgorlik — Štemplovec qal’asi. U 19-asrning birinchi choragida barokko va imperiya uslubida qurilgan. 1929-yilda meʼmor Leopold Bauer tomonidan oʻzgartirilgan.

Taniqli odamlari 

 Pavel Křížkovskiy (1820—1885) xor bastakori va dirijori

Manbalar

Havolalar 

 

Koordinatalar Vikimaʼlumotlarda
Chexiya
Alifbo boʻyicha aholi punktlari  Chex Respublikasidagi qishloqlar
Římov

Římov — Chexiya Respublikasi Janubiy Chexiya viloyatining České Budějovice tumanidagi munisipalitet. Uning 1000 ga yaqin aholisi bor.

Maʼmuriy qismlari 
Branišovice, Dolní Stropnice, Dolní Vesce, Horní Vesce va Kladiny qishloqlari— Římovning maʼmuriy qismlari hisoblanadi.

Joylashuvi 
Římov— České Budějovice shahridan taxminan 12 kilometr (7 mil) janubda, Gratzen togʻlari yonida, Malše daryosining chap qirgʻogʻida joylashgan.

Qishloqning tepasida joylashgan Malše daryosida Janubiy Chexiya viloyatining katta qismini ichimlik suvi bilan taʼminlaydigan Římov suv ombori joylashgan. 1978-yilda qurib bitkazilgan toʻgʻon balandligi  va eni . Suv omborining hajmi 33,8 million m³.

Tarixi 
Římov — ilk bor 1395-yilgi manbalarda tilga olingan. Qishloq, 13-asrda tashkil etilgan va quyi zodagon oilalarga tegishli boʻlgan. 1626-yilda Římov Český Krumlov qal’asi egasi Eggenberg gertsogining mulkiga aylandi. Oʻsha yili gersog Římovni iyezuitlarga berdi va ular 1648-yilda u yerda katta Xoch yoʻli boʻlgan ziyoratgohni tashkil qildilar.

Diqqatga sazovor joylari 

Eng muhim yodgorliklari — Muqaddas Ruh cherkovi va Santa-Casaning Loreto cherkovi bilan ziyoratgoh majmuasi hisoblanadi. Hududning markazi Loreto ibodatxonasi boʻlib, u barokko va rokoko uslubidagi devor rasmlari va Chexiyadagi muhim ziyoratgohlarni tasvirlaydigan lunette rasmlari toʻplami bilan bezatilgan. Muqaddas Ruh cherkovi 1697-yilda barokko uslubida qurilgan. 1891-yilda baland prizmatik qoʻngʻiroqxona qoʻshilgan. Ziyoratgoh majmuasi milliy madaniy yodgorlik sifatida muhofaza qilinadi.

Xoch yoʻlini tashkil etuvchi 25 ta Passion ibodatxonasining bezaklari ham milliy madaniy yodgorlik sifatida himoya qilinadi. Ularning ahamiyati, yoshi va gʻayrioddiy koʻrinishlari ziyoratgoh anʼanalari bilan bogʻliq. Ularning aksariyatining muallifi nomaʼlum.

Galleriya

Manbalar

Havolalar  
 
 Římovdagi ziyoratgoh
Koordinatalar Vikimaʼlumotlarda
Chexiya
Alifbo boʻyicha aholi punktlari  Chex Respublikasidagi qishloqlar
Blučina

Blučina — Chexiyaning Janubiy Moraviya viloyati Brno-Country tumanidagi munisipalitet. Unda 2300 ga yaqin aholi istiqomat qiladi.

Etimologiyasi 
Bu nom qadimgi chexcha ''bluk'' soʻzidan olingan boʻlib, „suvning shovqini“ degan maʼnoni anglatadi.

Joylashuvi 
Blučina — Brnodan taxminan  janubda, Dyje-Svratka vodiysida joylashgan. Eng baland nuqtasi dengiz sathidan —  balandlikdagi Vyhon tepaligi. Munitsipalitet hududidan Litava daryosi oqib oʻtadi.

Tarixi 
Blučina haqida ilk manba 1240-yildagi qirol Vatslav I dalolatnomasida uchraydi. 1045-1048-yillarda Blučina tilga olingan hujjat soxta. 1494-yilda qishloq savdo shahriga aylantiriladi, ammo keyinchalik unvonini yoʻqotadi<ref name="">„Historie“ (in Czech). </cite></ref>.

Iqtisodiyoti 
Blučina — uzumchilik bilan mashhur. Munitsipalitet Velkopavlovická vino subregionida joylashgan.

Diqqatga sazovor joylari 

Blučinaning asosiy diqqatga sazovor joyi — Bokira Maryamning taxminiy cherkovi. U 13-asrning oʻrtalarida Romanesk uslubida qurilgan. U 15, 16 va 18-asrlarda qayta qurilgan, turli xil uslubdagi meʼmoriy elementlarni olgan, ammo Romanesk uslubi ham saqlanib qolgan.

Munitsipal idorasi 1611-yilda qurilgan Uyg'onish davrining qimmatli binolaridan hisoblanadi. Bino 1832-yilda hozirgi shakliga keltirilgan.

Arxeologiyasi 
Blučina — buyuk koʻchish davriga (5-asr) tegishli ommaviy qabrlari bilan mashhur. Qabrlar 1953-yilda Strže tepaligida topilgan.

Manbalar

Havolalar 

Koordinatalar Vikimaʼlumotlarda
Chexiya
Alifbo boʻyicha aholi punktlari  Chex Respublikasidagi qishloqlar
Bečváry

Bečvari () – Chexiya Respublikasining Markaziy Chexiya viloyatining Kolín tumanidagi qishloq. Qishloqda 1100 nafarga yaqin aholi istiqomat qiladi.

Maʼmuriy qismlari 
Červený Hradek, Hatě, Horní Jelčany va Pojusi qishloqlari Bečvarining maʼmuriy qismi hisoblanadi. Hatě va Horní Jelčany qishloqlar hududning eksklavinini tashkil etadi.

Etimologiyasi 
Nomi bečvář, yaʼni kuper soʻzidan olingan. Bu kooperatorlar yashaydigan qishloq hisoblanadi.

Joylashuvi 
Bečvary taxminan  Kolinning janubi-gʻarbiy qismida va  Pragadan sharqda joylashadi. U Yuqori Sazava tepaliklarida barpo etilgan. Eng baland nuqtasi dengiz sathidan-  baland. Bečvárka oqimi qishloq boʻylab oqib oʻtadi va Podbečvarskiy hovuzini suv bilan taʼminlaydi.

Tarixi 
Bečvari haqida birinchi yozma manba 1265-yilda yozilgan.

Demografiyasi 
 Aholisi 2021-yil hisobiga koʻra 1044 nafardan oshadi.

Transporti 
Pragadan Kutna-Xora va Pardubitsegacha boʻlgan I/2 yoʻli qishloqdan oʻtadi.
Bečvari Kolin – Ledečko temir yoʻlida joylashgan.

Diqqatga sazovor joylari 
Bečvaryning asosiy diqqatga sazovor joyi – kechki barokko qal’asi. Qal’aning qurilishi XVIII asrning oʻrtalarida boshlangan, ammo 1766-yil va 1774-yillarda qasr qayta tiklagan va kengaytirgan Ernst Gideon fon Laudon hukmronligigacha qurilish tugallanmagan edi. Hozirgi vaqtda qasrga jamoatchilik kirishi mumkin emas va xususiy mulkdor tomonidan asta-sekinlik bilan qayta tiklanmoqda.

Manbalar

Havolalar 

 

Koordinatalar Vikimaʼlumotlarda
Chexiya
Alifbo boʻyicha aholi punktlari  Chex Respublikasidagi qishloqlar
Chimqoʻrgʻon

— Oʻzbekistonning Qashqadaryo viloyati Kasbi tumanidagi qishloq.

Manbalar
Felix Ermacora

Felix Maria Josef Arnold Ermacora (; 13-oktyabr 1923-yil, Klagenfurt — 24-fevral 1995-yil, Vena) — avstriyalik davlat arbobi. 1971—1990-yillarda Avstriya xalq partiyasidan parlament aʼzosi boʻlgan.

Biografiyasi 
Felix Ermacora 13-oktyabr 1923-yilda Klagenfurtda tugʻilgan. Vilyax, Grats va Regensburg maktablarida tahsil olgan. 1942-yilda Innsbruck universitetining huquq fakultetiga oʻqishga kirgan. 1944—1945-yillarda fashistlar armiyasida safdor boʻlib xizmat qilgan. 1948-yilda huquq fanlari doktori ixtisosligi boʻyicha universitetni tamomlaydi. 1948—1952-yillarda Villach munitsipalitetida, 1952—1957-yillarda federal kansleriyasi xodimi, 1957—1964-yillarda Innsbruck universiteti xalqaro huquq professori, 1964—1992-yillarda Vena universiteti xalqaro huquq professori, 1992—1995-yillarda Lyudvig Bolsman nomidagi Inson huquqlari instituti direktori boʻlib ishlagan. 1971—1990-yillarda Avstriya xalq partiyasidan parlament aʼzosi, 1959—1980 va 1984—1987-yillarda Inson huquqlari boʻyicha Yevropa komissiyasi va BMT Inson huquqlari qoʻmitasi aʼzosi boʻlgan. Ermacora BMT delegatsiyasi tarkibida Chili, Janubiy Afrika, Falastin, Eron va Afg‘onistonda inson huquqlarining buzilishini tekshirgan. Yana shuningdek, Yevropa Kengashi tomonidan Jazoir, Gretsiya, Irlandiya, Turkiya va Kiprda inson huquqlarining buzilishini tekshirishga joʻnatilgan. BMT rasmiysi sifatida Felix Ermacora adolatsizlik va inson huquqlari buzilishiga qarshi so‘zsiz kurashgan. 

Kyoln va Strasburg universitetlarining faxriy doktori. 

Ermacora 1995-yil 24-fevralda Venadagi Hietzing tumani klinikasida vafot etgan.

Felix Ermacora xalqaro huquq va inson huquqlari sohasi oid boʻlgan: Handbuch der Grundfreiheiten und der Menschenrechte, 1963; Allgemeine Staatslehre, 2 vol., 1970; Österreichische Verfassungslehre, 2 vol., 1970/80; Grundriß der Menschenrechte in Österreich, 1988; Die Entstehung der Bundesverfassung, 5 vol., 1986-93; Menschenrechte in der sich wandelnden Welt, 3 vol., 1974-94; Menschenrechte ohne Wenn und Aber. Erlebnisse und Begegnungen, 1993 kabi kitoblar muallifi hamdir.

Manbalar

Adabiyotlar 
 Manfred Nowak: Felix Ermacora †. In: Archiv des öffentlichen Rechts 120 (1995), S. 278–281.
 Christoph Schlintner, Gerhard Strejcek: Felix Ermacora (1923–1995). In: Peter Häberle, Michael Kilian, Heinrich Wolff (Hrsg.): Staatsrechtslehrer des 20. Jahrhunderts. Deutschland – Österreich – Schweiz. De Gruyter, 2. Auflage, Berlin 2018, S. 1153–1165.

1995-yilda vafot etganlar
24-fevralda vafot etganlar
1923-yilda tugʻilganlar
13-oktyabrda tugʻilganlar
BMT mansabdorlari
Qutb yulduzi ordeni sohiblari
Bregenz oʻrmoni

Bregenzervald (, ) — Vorarlbergning (Avstriya) asosiy viloyatlardan biri. Shimoliy ohaktoshli Alp togʻlari qatoriga, xususan, shimoliy flish zonasiga tegishli boʻlgan Bregenz oʻrmon togʻlari bilan bir-biriga mos keladi, lekin ular bilan mos kelmaydi. Bu Bregenzer Ach daryosining drenaj havzasi.

Geografiyasi 
Mintaqa aholisi koʻpincha Bregenzervaldni ikkita asosiy hududga boʻlishadi: Vorderwald („Quyi Bregenzervald“) va Hinterwald („Yuqori Bregenzervald“). Vordervald oʻzining tepaliklari va past togʻlari bilan Reyn vodiysiga eng yaqin joylashgan. Hintervaldda balandligi 2000 metrgacha boʻlgan baland togʻlar mavjud. Ikki mintaqada oʻziga xos dialekt oʻzgarishlari mavjud.

Tabiat qoʻriqxonalari 

Nagelfluhkette tabiat bogʻi Germaniya va Avstriya oʻrtasidagi birinchi transchegaraviy tabiat bogʻidir va shuning uchun xalqaro tajriba loyihasidir. 15,410 gektar maydonni egallaydi, oltita Bavariya va sakkizta Vorarlberg munitsipalitetlarini oʻz ichiga oladi va Allgäu va Bregenzerwald oʻrtasidagi oʻtish joyini tashkil qiladi. Nagelfluh — 25 million yil davomida siqilgan yumaloq jinslar konglomerati.

Großes Walsertal biosfera rezervati 19231 ga maydonni egallaydi. Biosfera rezervati 2000-yil noyabridan beri UNESCO tarkibiga kiradi va Vorarlbergning birinchi UNESCO qoʻriqxonasi hisoblanadi. Mintaqada barqaror iqtisodiyot va turizmga intiladi va barqarorlik, jamiyat va siyosat haqida munozaralar uchun platforma yaratadi. Qoʻriqxonadagi 180 ga yaqin fermer xoʻjaligining 42 foizga yaqini organik fermer xoʻjaliklari hisoblanadi.

Manbalar

Havolalar 

Vorarlberg
Vorarlberg geografiyasi
Avstriya mintaqalari
Bregenz okrugi
Aleman Nemis tili
Yozgi Olimpiada o‘yinlarida futbol – erkaklar turniri A guruhi 2024

2024-yilgi yozgi Olimpiada oʻyinlarida erkaklar oʻrtasidagi futbol turnirining „A“ guruhi 2024-yilning 24-30-iyul kunlari boʻlib oʻtadi. Guruh Fransiya, Yangi Zelandiya, AQSh va Gvineya kiradi. Eng yaxshi ikki jamoa pley-off bosqichiga yoʻl oladi.

Jamoalar

Turnir jadvali 

Chorak finalda,
 „A“ guruhi gʻoliblari „B“ guruhida ikkinchi oʻrin egalari bilan oʻynaydi.
 „A“ guruhida ikkinchi oʻrin egalari „B“ guruhi gʻoliblari bilan oʻynaydi.

Oʻyinlar

Gvineya vs Yangi Zelandiya

Fransiya vs AQSH

Yangi Zelandiya vs AQSh

Fransiya vs Gvineya

Yangi Zelandiya vs Fransiya

AQSh vs Gvineya

Manbalar

Havolalar 
 Olympic Football Tournament Paris 2024, FIFA.com

Group A
Qishki Osiyo oʻyinlari 2011

2011-yilgi qishki Osiyo oʻyinlari () — 2011-yil 30-yanvar kuni boshlanib, 6-fevral kuni yakunlangan. Qozogʻistonning Astana va Olmaota shaharlari musobaqalarga mezbonlik qilgan. Qozogʻiston Sovet ittifoqi tarkibidan mustaqil davlat sifatida ajralib chiqqanidan keyingi ilk yirik musobaqa. Musobaqalarga Qozogʻiston davlati mezbonlik qilishini tasdiqlovchi hujjatlar 2006-yilning 4-mart kuni Kuvaytda imzolangan.

Tayyorgarlik

Xarajatlar 
Qozogʻiston sport vaziri Temirkhan Dosmukhambetov 2008-yilgi davlat byudjetidan qurilish va rekonstruksiya ishlari uchun 726 million AQSh dollari ajratilganini aytib oʻtgan. Olimpiya shaharchasining qolgan xarajatlari investorlar tomonidan moliyalashtirilgan. Umuman olganda, Qozogʻiston oʻyinlarni oʻtkazishga tayyor boʻlish uchun 1,4 milliard dollardan ortiq mablagʻ sarflagan.

Joylar 

Astana meri Imangali Tasmagambetov 15 ming tomoshabinni oʻz bagʻriga sigʻdira oladigan keng imkoniyatli Sport saroyi, biatlon stadioni va sportchilar shaharchasi qurilishini eʼlon qilgan.
Markaziy Stadion, B.Sholak Sport saroyi, Medeo sport majmasi va Shimbulak kurorti rekonstruksiya qilingan. 2008-yilda Medeu majmuasi va Shimbuloq kurortiga gondolali lift qurilishi rejalashtirilgan edi. Lekin qurilish ishlari 2010-yilning yoziga kelibgina boshlanganligi va vaqt kamligi sababli bu reja amalga oshmay qolgan. Medeu sport majmuasiTyan-Shan togʻlarida joylashgan. Shahar markazidan mashina orqali borilsa taxminan 30 daqiqalik yoʻl.
2008-yilda Medeu majmuasi va Shimbuloq kurorti oʻyinlarga tayyorgarlik koʻrish uchun rekonstruksiya qilingan. Qozogʻiston togʻ changʻisi federatsiyasi raisi oʻrinbosari Vladimir Smirnov Shimbuloq tez orada dunyodagi eng yirik kurortlardan biriga aylanib, Olimpiya oʻyinlarini oʻtkazish imkoniyatiga ham ega boʻlishini taʼkidlab oʻtgan.

Manbalar 

Webarxiv andozasi wayback havolalari 
Sport musobaqalari
Qishki sport musobaqalari
Jaqsiliq Ushkempirov

Jaqsiliq Ushkempirov (; 6-may 1951-yil — 2 avgust 2020-yil) — qozogʻistonlik Yunon-rum kurashchisi. 1980-yilda olimpiya oʻyinlari oltin medali va 1981-yilda jahon chempionati medalini qoʻlga kiritgan.

Ushkempirov 1969-yilda kurash bilan shugʻullanib boshlagan. „Qayrat“ (Semipalatinsk) (1972-1975), „Qayrat“ (Olma-Ota) (1975-1982) klublari sharafini himoya qilgan. Jahon chempioni (1981), Jahon kubogining kumush medali sohibi (1982), Yevropa chempionatining kumush medali sohibi (1980), ikki karra SSSR chempioni (1975, 1980), SSSR chempionatining kumush medali sohibi (1978, 1979), SSSR chempionatining bronza medali sohibi (1973, 1977), SSSR xalqlari spartakiadasi chempioni. Sportchilik faoliyatini tugatgandan soʻng, 1984—1993 yillarda Olmaotada sport maktabi direktori sifatida faoliyat yuritgan.

1993-yilda „Jaqsiliq“ sport klubini tashkil etgan. 2001-yildan Olmaotada uning sharafiga har yili oʻsmirlar oʻrtasida kurash musobaqalari oʻtkazilib kelinadi. 1984 yildan Jaqsiliq Ushkempirov sovrini uchun yoshlar oʻrtasidagi turnir oʻtkazila boshlangan. Bu turnir 2016-yildan xalqaro maqomga ega boʻlgan.

1974—1984-yillarda Jaqsiliq Ushkempirov Qozogʻiston SSR davlat sport qoʻmitasida instruktor sifatida faoliyat yuritgan.

Olmaotada yashagan. Chorvachilik bilan shugʻullangan.

2020-yil 2-avgust kuni 69 yoshida virusli pnevmoniya sababli vafot etgan.

Xotirasi 
2019-yilda Jaqsiliq Ushkempirov hayoti haqida „Jaqsiliq“ nomli uzun metrajli film suratga olingan. Ushkempirovning yoshlik va oʻsmirlik davri mos ravishda Elnar Nazarkul va Sanurzhan Sulaimenov tomonidan ijro etilgan. 60 yoshlik payti esa Doszhan Zhanbotayev tomonidan ijro etilgan.

Nur-Sultondagi Jang sanʼati saroyi Jaqsiliq Ushkempirov sharafiga nomlangan.

2021-yil 8-sentabr kuni uning sharafiga haykal oʻrnatilgan.

Manbalar 

2020-yilda vafot etganlar
1951-yilda tugʻilganlar
Bruce Lee haykali

Bruce Lee haykali 2005-yil 26-noyabrda Bosniya va Gertsegovinaning Mostar shahrida haykaltarosh Ivan Fijolić tomonidan yasalgan. Zrinjevac shahar bogʻida joylashgan haykal balandligi  ni tashkil qiladi, Bruce Leening haqiqiy boʻyi  dan pastroq boʻlgan. Haykal etnik jihatdan boʻlingan shaharda birdamlik ramzi boʻlib, u 2024-yilning 4-martida oʻgʻirlab ketilgan va keyinchalik boʻlaklarga boʻlingan holda topilgan.

Tarixi 
Haykal Bruce Lee xotirasiga bagʻishlab yasalgan birinchi jamoat yodgorligi hisoblanadi. Gonkongdagi haykal ochilishi bir kun keyin boʻlib oʻtgan. Mazkur marosim asli Gonkonglik boʻlgan amerika fuqorosiga aylangan yulduzning 65 yoshini nishonlashi munosabati bilan amalga oshirilgan.

Haykal loyihasiga Nino Raspudić va Veselin Gatalo hamkorligidagi Mostar Urban Harakati boshchilik qilgan, ular haykalni „yuqori ulugʻvorlikni ommaviy madaniyat va kung-fu bilan aralashtirib, eski va yangi ramzlarni uygʻunlashtirishga urinishi“ deb tariflashgan. Etnik boʻlinishlar sababli urushda parchalanib ketgan shaharda dinamik kino yulduzi „sodiqlik, mahorat, doʻstlik va adolat“ ramzi boʻlgan. Ochilish davomida Vaselin Gatalo „Bruce Lee ikkinchi jahon urushi paytida nima qilganini hech kim soʻray olmaydigan darajada uzoqda boʻlgan“ va „yaxshi odamlar gʻalaba qozonishi mumkin boʻlgan umuminsoniy adolat gʻoyamizning bir qismidir“ degan fikrlarni aytgan. Lee asli xitoylik, jang sanʼati boʻyicha mashhur aktyor boʻlsa ham, Mostar aholisi orasidagi tafovutni bartaraf eta oladigan bir narsani oʻzida ifodalagan: „Barchamizdagi umumiy narsa bu — Bruce Lee“.

Haykalning ochilish marosimiga Bruce Leening mahalliy muxlislari, loyihani moliyalashtirgan Germaniya hukumati vakillari, shuningdek, Xitoy rasmiylari tashrif buyurishgan. Jang sanʼati Gertsegovinadagi yoshlar orasida mashhur, ayniqsa aralash yakkakurash sanʼati keng ommalashgan. Bu yoʻnalish boʻyicha xorvatiyalik Mirko Filipović xalqaro yulduz hisoblanadi.

Koʻp oʻtmay, haykal taʼmirlash uchun olib tashlangan vaqtda buzib tashlangan va 2013-yil may oyining oxirida qayta oʻz joyiga oʻrnatilgan. Bosniyaliklar ham, xorvatlar ham haykalni provokatsiya deb shikoyat qilishgan, chunki ular jangovar pozitsiyada turgan haykalni oʻz shaharlari tomon yoʻnaltirilgan deb oʻylashgan. Shuning uchun, loyiha ijodkorlari haykalni neytral tomonga burishgan.

2024-yilning 3-martida haykal oʻgʻirlab ketilgan va u 6 kundan keyin politsiya tomonidan topilgan. Oʻgʻri uni boʻlaklarga boʻlib, metallolom sifatida sotishni rejalashtirgan. Ammo bu ishni qilishga ulgurmasdan gʻoyib boʻlgan.

Yana qarang 

 Bruce Lee haykali (Gonkong)
 Bruce Lee haykali (Los-Anjeles)
 Žitištedagi tosh haykal

Manbalar 

Koordinatalar Vikimaʼlumotlarda
Aktyorlarning portretlari
Mostarda tugʻilganlar
Bruce Lee yodgorliklari
Lazar Drljača

Lazar Drljača (1882-yil 10-oktyabr — 1970-yil 13-iyul) Bosniya va Gertsegovinalik rassom boʻlib, oʻzini Bosniyalik bogumil deb atagan.

Hayoti 
Lazar Drljača Bosanski Novi yaqinidagi Blatna shahrida bosniyalik serb oilasida tugʻilgan. U dastlab ekspressionist boʻlgan, lekin keyinchalik impressionizm yoʻnalishida ijod qilishni maʼqul koʻrgan. Lazar Drljača oʻzini Bosniya bogumili deb tanitgan, shuning uchun uni koʻpincha oxirgi Bosniyalik bogumil deb atashgan.

U 1906-yil oktyabr oyida Vena shahrida Tasviriy sanʼat boʻyicha imtihondan oʻtgan va 1911-yil Rimda Serbiya Qirolligi pavilonida boʻlib oʻtgan Xalqaro koʻrgazmada qatnashgan. Shundan soʻng, Lazar Drljača sanʼat maktabida oʻqish uchun Parijga koʻchib oʻtgan va shu yerda ishlagan. Louvreda mahoratli rassomlar Titsian va Leonardo da Vincidan nusxa koʻchirgan, baʼzan bu boʻyicha buyurtmalar olgan. 1914-yil 9-iyuldan 1919-yilgacha boʻlgan davrda uning hayoti haqidagi maʼlumotlar deyarli yoʻq, biroq rasmdagi yozuvda u Sardiniyadagi lagerda internirlangani haqida yozilgan.

Ikkinchi jahon urushidan oldin, taxminan 1935-yilda Lazar Drljača Bosniyaga butunlay qaytib kelgan va Konjic tepasida, Boračko Jezero va Prenj togʻlari orasidagi karst platosida joylashgan Borci qishlogʻida yashay boshlagan. U umrining oxirigacha u yerda yolgʻizlikda hayot kechirgan, avval qishloqda yashagan, kasal boʻlib qolganidan soʻng esa, yaqin atrofdagi Boračko koʻli ustidagi „Santića Vila“ togʻli villasiga koʻchib oʻtgan va oʻsha yerda 1970-yilda vafot etgan. Garchi, hozirda, „Santića Vila“ vayronaga aylangan boʻlsa ham, Bosniya va Gertsegovinaning milliy yodgorligi hisoblanadi.

Ishlari 

 Uch otliq
 Rassomning kabinasi, Blatina, 1929-yil oktyabr, akvarel, 205 x 225

Yana qarang 

 Bosniya va Gertsegovina rassomlari roʻyxati
 Yugoslaviya sanʼati

Manbalar 

1970-yilda vafot etganlar
1881-yilda tugʻilganlar
Bosniya va Gersegovina rassomlari
Yugoslaviyalik rassomlar
Yozgi Olimpiada o‘yinlarida futbol – erkaklar turniri B guruhi 2024

2024-yilgi Yozgi Olimpiada oʻyinlarida erkaklar oʻrtasidagi futbol turnirining „B“ guruhi 2024-yilning 24-30-iyul kunlari boʻlib oʻtadi. Guruhda Argentina, Marokash, Ukraina va uchinchi oʻrinni egallagan OFK terma jamoalari oʻrin olgan. Eng yaxshi ikki jamoa pley-off bosqichiga yoʻl oladi.

Jamoalar

Turnir jadvali 

Chorak finalda,
 „B“ guruhi gʻoliblari „A“ guruhi ikkinchi oʻrinlari bilan oʻynaydi.
 „B“ guruhida ikkinchi oʻrin egalari „A“ guruhi gʻoliblari bilan oʻynaydi.

Oʻyinlar

Argentina vs Marokash

Iroq vs Ukraina

Argentina vs Iroq

Ukraina vs Marokash

Ukraina vs Argentina

Marokash vs Iroq

Manbalar

Havolalar 
 Olympic Football Tournament Paris 2024, FIFA.com

Yozgi Olimpiada o‘yinlarida futbol – erkaklar turniri 2024
Monique Alexander

Monique Alexander  — amerikalik pornografik aktrisa, h model va 2017-yilda AVN sovrindori. shuningdek, soʻz erkinligi va jinsiy taʼlim tarafdori boʻlgan va Fox News telekanalida va Yel universitetida ushbu mavzularga bagʻishlangan munozarada qatnashgan. Pornografik ishi bilan bir qatorda, u asosiy filmlar va telekoʻrsatuvlarda bir nechta rollarni ijro etgan.

Karyerasi 
Aleksandr Sakramentodagi striptizchi sifatida 18 yoshida resepsiyonist sifatida kunduzgi daromadini toʻldirish uchun ishlay boshlagan. U 2001-yildan boshlab 18+ filmlarida chiqishni boshladi.

Manbalar 

1982-yilda tugʻilganlar
26-mayda tugʻilganlar
Amerikalik pornoaktrisalar
Estadio Román Suárez Puerta

Estadio Román Suárez Puerta stadioni Ispaniyaning Asturiya provinsiyasi Avilés shahrida joylashgan. Hozirgi kunda ushbu stadiondan Real Avilés jamoasi oʻz uy maydoni sifatida foydalanadib kelinmoqda.

Stadion 5,352 muxlis sigʻimiga ega: ulardan 4,220tasi 2ta asosiy tribunada (usti yopiq) va 1,232tasi usti ochiq holatda joylashgan.

Tarixi 
Birinchi marta 26-aprel 1943-yilda Real Avilés hamda Real Santander jamoalari oʻrtasidagi bahs bilan Estadio La Exposición nomi bilan foydalanishi boshlangan stadion, 1956-yilda maydonni rekonstruksiya qilishga homiylik qilgan Avilés mayori (hokimi) sharafiga hozirgi nomiga oʻzgartirilgan.

Stadion 1948-yildan 1952-yilgacha boʻlib oʻtgan yengil atletika boʻyicha Ispaniya chempionatiga mezbonlik qilgan va 1999-yilda toʻliq rekonstruksiya qilingan.

Estadio Román Suárez Puerta stadioni 28-dekabr 2002-yil Asturia hamda Gonduras jamoalari oʻrtasidagi 5-2 hisibda yakunlangan va 7,000 muxlis koʻz oʻngida boʻlgan oʻyinga ham mezbonlik qilgan.

Manbalar 

stadionlarIspaniya stadionlari
Petrol

Petrol – Sloveniya davlat neft kompaniyasi. Toʻliq nomi – Petrol, Slovenian Energy Company d.d. Bosh qarorgohi – Lyublyanada.

Tarixi 
12-may 1945-yilda Belgradda Yugoslaviya davlat neft kompaniyasi Jugopetrol tashkil topdi va u darhol butun mamlakat boʻylab oʻz boʻlimlarini ocha boshladi; oʻsha yilning iyun oyida Lyublyanada filial tashkil etildi.1947-yil 12-aprelda uning negizida Jugopetrol Lyublyana kompaniyasi tashkil etildi.1947-yil 12-aprelda uning negizida Jugopetrol Lyublyana kompaniyasi tashkil etildi. 1953 yilda kompaniya „Trgovsko podjetje Petrol v Ljubljani“ deb oʻzgartirildi va bugungi kunda ham foydalaniladigan brend nomini oldi.

1996-yilda kompaniya aktsiyadorlik jamiyatiga aylanib, toʻliq nomi Petrol, Slovenska naftna družba, d.d. Lyublyana, bir vaqtning oʻzida Petrol Xorvatiya va Bosniya bozorlariga kirdi.

2011-yil 22-martda kompaniya Rossiyaning „Gazprom Neft bilan hamkorlik shartnomasi tuzdi“. 2012-yil yozidan beri Petrol Janubiy oqim loyihasini amalga oshirish boʻyicha Rossiya-Sloveniya korxonasining boshqaruv organlari aʼzosi, Energetika departamenti direktori Yanez Groshel esa direktorlar kengashiga qoʻshildi.

2012-yilning kuzida davlat ulushini sotish iqtisodiy inqirozga qarshi kurash choralaridan biri sifatida eʼlon qilindi.

Boshqaruvi 
Benzin 100 foiz davlat korxonasi boʻlib, hukumatning maxsus qarori bilan uni xususiylashtirish taqiqlangan.

Faoliyatlari 
Petrol kompaniyasi Sloveniya, Bosniya va Gertsegovina, Xorvatiya va Serbiyada 348 ta yoqilgʻi quyish shoxobchalariga ega. 2005 yilda neft mahsulotlarini sotishning umumiy hajmi 2 million tonnani tashkil etdi.

Xodimlar soni 2,7 ming kishi (2005). 2011-yil uchun kompaniyaning daromadi 3,27 milliard yevroni (2010 yil uchun – 2,8 milliard yevro), operatsion foydasi – 81 million yevroni (62 million yevro), sof foydasi – 52 million yevroni (36 million yevro) tashkil etdi.

Havolalar 
 Kompaniyaning rasmiy sayti

Sloveniya kompaniyalari
Chakana savdo kompaniyalari